Договорът за модернизация на спешната помощ ще бъде подписан в Министерството на регионалното развитие и благоустройството. Проектът се финансира с над 163 милиона лева безвъзмездна финансова помощ по оперативна програма „Региони в растеж".

Със средствата ще бъдат закупени 400 линейки, оборудвани със съвременна медицинска апаратура. Освен това ще бъдат обновени 27 центъра за спешна медицинска помощ в областните градове с техните 170 филиала и шест изнесени екипа.

С изпълнението на проекта се очаква цялостно реформиране на спешната медицинска помощ, с което ще се подобри значително качеството на здравната услуга и ще се осигури по-ефективна здравна инфраструктура.